Пасля ўмацавання ўлады ў снежні 1921 года ў мястэчка прыбывае вайсковая частка 39-га кавалерыйскага палка 7-й Самарскай кавалерыйскай дывізіі. Расквартыраваўшыся ў Гайшыне, чырвоныя коннікі адразу ж пачалі разбірацца ў сітуацыі. Паступова выявілася, што бандыцкае гняздо знаходзіцца ў суседняй Церахоўцы. Для яго знішчэння камандаванне вырашыла заслаць у банду свайго чалавека. Ім стаў памочнік камандзіра ўзвода разведкі Аляксандр Марозаў. Ён увайшоў у давер да бандытаў, даведаўся аб колькасці іх, многіх іх намерах. І калі аднойчы тыя сабраліся ў лазні аднаго са сваіх прыхільнікаў, то аб гэтым ужо ведала камандаванне часці.